SUBRIP-ΔΙΟΡΘΩΣΕΙΣ-ΣΥΓΧΡΟΝΙΣΜΟΣ VaVooM
Να πάρουμε λίγη σοκολάτα;
Δε νομίζω. Δε σε προλαβαίνω χωρίς τη ζάχαρη.
Διοχέτευσε την ενέργεια σου στο να φτιάξουμε κήπο.
Τι λες για αυτούς τους κέδρους;
Ναι, Τζάστιν. Ας πάρουμε δύο.
Έναν για τον κύριο κήπο και έναν για τον κήπο του ξενώνα.
Πώς ξέχασα τον κήπο του ξενώνα!
Ας αρχίσουμε με κάτι μικρότερο.
Συμφωνώ. Όλα τα καλά πράγματα θέλουν χρόνο, "μητέρα".
"Μητέρα";
- Μαμά, είμαστε σε δημόσιο χώρο. - Μα είσαι τόσο αξιολάτρευτος!
Αρκετά αξιολάτρευτος ώστε να πάρω σκύλο;
Καλό!
Δε θα ήταν μια μέρα από τη ζωή σου...
...αν δεν ανέφερες τη λέξη Σ-Κ-Υ-Λ-Ο-Σ...
...τουλάχιστον έξι φορές.
Δουλεύεις σε κτηνιατρείο. Δε σας φέρνουν συνεχώς αδέσποτα;
Ας εστιάσουμε σε βολβούς σήμερα.
Εντάξει; Κάποια μέρα...
...αλλά όχι σήμερα.
Ας κουβαλήσουμε αυτά στο ακίνητό μας;
Να τα κουβαλήσουμε, μαμά;
Πάρε μια σακούλα με χώμα.
Είναι ο ίδιος αριθμός.
Θα τους πάρω αργότερα.
Απόψε είμαστε εσύ κι εγώ.
Είναι κάποιος εδώ;
- Ξέχασα την Κάσι. - Να στε.
Τι κάνετε; Πρέπει να είμαστε στο εστιατόριο σε 30 λεπτά.
Συγγνώμη, το ξέχασα τελείως.
Ο Τζάστιν κι εγώ κάναμε λίγη κηπουρική.
Το ξέχασες; Είναι η ημέρα της γυναικείας φιλίας.
Ποια είμαι όμως να διακόπτω τον χρόνο μιας μητέρας με τον γιο της;
Δε γιορτάζετε την ημέρα κάθε χρόνο από το λύκειο; Είναι παράδοση.
- Μεγάλωσες έξυπνο παιδί. - Μα έχουμε ακόμα...
Κατάλαβα τι κάνεις. Θέλεις να φύγω για να μείνεις μόνος στο σπίτι.
Δεν ξέρω αν το λουκ με τα χώματα επιτρέπεται στο εστιατόριο.
Πήγαινε ν' αλλάξεις και θα ενημερώσω ότι θ' αργήσουμε δέκα λεπτά.
Θα φυτέψεις λίγους βολβούς και θα καθαρίσεις μετά;
- Εντάξει. - Σ' ευχαριστώ.
Δέκα λεπτά.
Μπράβο.
- Ακόμα σε παίρνουν τηλέφωνο; - Δε μ' αφήνουν σε ησυχία.
Τι λες να γιορτάσουμε δύο φορές του χρόνου...
...όταν θα έχω τακτοποιήσει τα οικονομικά μου;
Τι λες να σε κεράσω εγώ;
Θα περάσεις τη βραδιά με ανθρώπους που σ' αγαπούν.
Θα με ρωτήσουν πώς τα πάω. Τι θα πω;
Ότι είμαι μια σχεδόν απένταρη διαζευγμένη...
...που έχει να βγει με άντρα από όταν έφυγε ο Άλαν;
Ότι επί μήνες ψάχνω δεύτερη δουλειά κι ότι δεν είχα ούτε μία συνέντευξη;
- Πότε έγινες τέτοιος άνθρωπος; - Τι άνθρωπος;
Αρνητικός άνθρωπος.
Θα έπρεπε να σε τιμωρήσω για αυτό.
Το ίδιο θα έλεγα κι εγώ.
Πάντα βασιζόμασταν σ' εσένα να είσαι η αισιόδοξη.
Αν με χρειαστείτε, θα τρώω την πίτσα που έχει μείνει.
Να πας. Θα περάσεις καλά.
Είμαι η Ντον. Παρακαλώ, αφήστε μήνυμα.
Ντον Ντεβρίζ, ξέρω ότι είσαι εκεί.
Οι ενημερωμένοι φάκελοι κατάσχεσης, Μπεν. Έχω έναν ακόμα.
Ντεβρίζ. Έχει μείνει πίσω 120 ημέρες και με αποφεύγει.
Έχουμε στείλει ειδοποίηση κατάσχεσης;
Θα σταλεί τη Δευτέρα.
Κι έχεις δοκιμάσει κάθε άλλη επιλογή; Γιατί ξέρεις τη φιλοσοφία μου.
Την ξέρω. "Να αντιμετωπίζεις κάθε άνθρωπο με καλή πίστη".
Έχει επαναχρηματοδοτήσει το χρέος της δύο φορές.
Πώς να μιλήσεις με κάποια που δεν απαντάει στις κλήσεις;
Ούτε εγώ θα ήθελα να ακούσω εσένα στο τηλέφωνο.
Άουτς!
Όχι, εσύ είσαι υπέροχη. Οι συνθήκες είναι...
- Ξέρεις τι εννοώ. - Ξέρω.
Τελείωσα για σήμερα. Έρχεσαι;
- Όχι. Έχω ένα μέιλ να στείλω. - Εντάξει.
- Έκανες πολύ καλή δουλειά σήμερα. - Σ' ευχαριστώ, Μπεν. Κι εσύ.
ΕΙΔΟΠΟΙΗΣΗ ΠΡΟΘΕΣΗΣ ΚΑΤΑΣΧΕΣΗΣ
Πολύ καλή δουλειά στο να καταστρέφεις ζωές.
Είπα στα κορίτσια ότι θ' αργήσουμε λίγο κι ότι έχουμε ξεκινήσει.
Γλυκιά μου, θα τα καταφέρεις.
Είναι πολύ άσχημα τα πράγματα.
Δεν έχω καταφέρει να ορθοποδήσω από τις κακές επενδύσεις του Άλαν.
Το αμάξι χάλασε, είχα την ασφάλεια και τις δόσεις του σπιτιού.
Δεν ξέρω καν πόσες δόσεις έχω χάσει.
Ο σύμβουλος χρέους λέει ότι η πτώχευση ίσως είναι η μόνη λύση.
Ο Άλαν πάντα έλεγε ότι δε θα τα κατάφερνα χωρίς εκείνον.
Όχι! Θύμισε μου, τι είχες ψηφιστεί στη Γ' Λυκείου;
- "Η πιο αισιόδοξη μαθήτρια". - Πού πήγε; Μου λείπει.
Κι εμένα μου λείπει.
Άκουσες τον γιο σου. Βγες μαζί μας...
...και ξαναβρές το χαμόγελό σου, έστω για μια βραδιά.
Αυτό είναι. Καλύτερα τώρα.
Φεύγουμε σε δύο λεπτά. Είσαι έτοιμη;
Κατεβαίνω αμέσως.
Τα θυμάσαι αυτά;
Ναι. Τα έφτιαχνες συνεχώς στο λύκειο.
- Πώς τα έλεγες; - Βραχιόλια ευλογιών.
Για κάθε χάντρα, βρίσκεις ένα πράγμα με το οποίο σε έχει ευλογήσει ο Θεός.
Δώσε μου να δοκιμάσω.
Για να δούμε.
Τα κορίτσια της ημέρας γυναικείας φιλίας.
Η δουλειά μου στη χορωδία της εκκλησίας.
Μια κούπα με ζεστή σοκολάτα μια κρύα ημέρα.
Και οι πρώτες ημέρες την άνοιξης.
Τέσσερις χάντρες, τέσσερις ευλογίες.
Ο Άλαν τα έβρισκε ανόητα.
Είναι δύσκολο να σε βλέπω να πασχίζεις...
...αλλά το να βρίσκεις πράγματα για τα οποία είσαι ευγνώμων...
...είναι μια καλή αρχή.
Εντάξει.
Κακώς σταματήσαμε να τα φτιάχνουμε.
Ας αρχίσουμε να μετράμε ξανά τις ευλογίες μας.
- Εσύ είσαι ευλογία, φίλη μου. - Πάμε να γιορτάσουμε τη φιλία.
Τι είναι αυτό; Από το στόμα μου...
Κόσμημα είναι, Κάσι. Δεν είναι τζίνι.
ΖΗΤΕΙΤΑΙ ΥΠΑΛΛΗΛΟΣ
- Τα κορίτσια περιμένουν. - Ζητούν υπάλληλο.
Μετά από εσένα.
Υπέροχο μέρος.
- Τα λέμε στο τραπέζι, εντάξει; - Ναι.
Γεια σας, παιδιά.
Κύριε, είδα την ταμπέλα στην είσοδο. Σε ποιον θα μπορούσα να μιλήσω;
Στον ιδιοκτήτη, τον Νορμ.
Δεν έχω μαζί μου το βιογραφικό μου, αλλά θα μπορούσατε να του πείτε...
Λέγομαι Ντον Σπένσερ και θα ήθελα πολύ να δουλέψω ως σερβιτόρα εδώ.
Αλήθεια;
Σ' αυτό το εστιατόριο μοιράζεσαι γέλια και ιστορίες με άλλους.
Έχω ανάγκη αυτή τη χαρά της επαφής στη ζωή μου.
Πείτε στον Νορμ ότι δε θα βρει πιο σκληρά εργαζόμενο άτομο από εμένα.
Και είχα ψηφιστεί ως το πιο αισιόδοξο άτομο στη Γ' Λυκείου.
Νορμ Ντόμπινς, ο ιδιοκτήτης. Χαίρω πολύ.
- Τι πράγμα; - Προφανώς έχεις πάθος.
Αυτό χρειαζόμαστε.
Πότε θα μπορούσες να ξεκινήσεις;
- Στην ατρόμητη... - Και αισιόδοξη.
Ναι, και απίστευτα αισιόδοξη φίλη μας που εξασφάλισε δεύτερη δουλειά.
Στην Ντον.
Ξεκινάω αύριο.
Δε θυμάμαι πότε ήμουν τόσο χαρούμενη την ημέρα του Αγίου Βαλεντίνου.
- Απίστευτο ότι ήταν ο ιδιοκτήτης. - Ήταν ευλογία.
- Μπράβο σου, κυρία μου. - Ξέρετε τι ώρα είναι, έτσι;
- Ώρα για σοκολάτα; - Σοκολάτα.
Γεια σου, μαμά.
Λοιπόν...
Έχω υπέροχα νέα.
Θα μου πάρεις σκύλο;
Με πεθαίνεις, μικρέ. Όχι! Κάτι καλύτερο.
Βρήκα δουλειά.
Βρήκα δουλειά!
Δεύτερη δουλειά!
- Βρήκα δουλειά! - Βρήκε δουλειά!
- Δεν είναι εκπληκτικό; - Ναι, μαμά.
Γιατί είναι εκπληκτικό;
Φιλαράκο!
Είναι εκπληκτικό, γιατί η μαμά σου χρειαζόταν λίγη βοήθεια.
Είναι ακριβώς αυτό που χρειαζόμουν.
Θα πηγαίνεις στους παππούδες για λίγες βραδιές μετά το σχολείο.
Μπορώ να είμαι μόνος μου Δευτέρα βράδυ, αλλά όχι μετά το σχολείο;
Θα ένιωθα καλύτερα αν ήξερα ότι τρως καλά...
...κι ότι κάποιος σε βοηθάει στα μαθήματά σου.
Θες να με βοηθάει ο παππούς;
Έχεις δίκιο. Η γιαγιά θα σε βοηθάει.
Αυτό είναι.
Αυτό είναι το σημείο καμπής.
Σύντομα θα έχουμε τρίτο κήπο για τον δεύτερο ξενώνα μας.
Προς τι τα μούτρα;
Τη γιαγιά και τον παππού μ' αρέσει να τους επισκέπτομαι...
- ...αλλά δεν είναι σαν εσένα. - Φιλαράκο μου.
Σου υπόσχομαι ότι δε θα είναι για πολύ.
Ναι, θα έχουμε λιγότερο χρόνο μαζί για λίγο καιρό...
...αλλά αυτό θα μας επιτρέψει περισσότερες περιπέτειες στο μέλλον.
Ξέρεις...
Ένας σκύλος θα βοηθούσε πολύ.
Θα χρειαστώ τρίτη δουλειά για αυτό.
Είμαι ευγνώμων για τη δεύτερη δουλειά μου.
Ναι. Μαμά, ξεκινώ σήμερα.
Μετά από το κτηνιατρείο.
Ο Τζάστιν θα σας έρχεται μετά το σχολείο.
Μας αρέσει να περνάμε χρόνο μαζί του. Θα είναι υπέροχα.
Θυμήσου, πρώτα διάβασμα, μετά βιντεοπαιχνίδια.
Και πίτσα μία φορά την εβδομάδα.
Ναι, μεγαλώσαμε εσένα, αν το θυμάσαι.
- Πρέπει να δουλεύεις τόσο σκληρά; - Ναι.
Αν χρειάζεσαι βοήθεια, με χαρά να σε βοηθήσουμε εμείς.
Όχι, μαμά. Έχετε ήδη κάνει αρκετά.
Το ότι θα προσέχετε τον Τζάστιν είναι τεράστια βοήθεια.
Με τον πατέρα σου προσευχόμαστε για εσένα.
- Τα πράγματα θα αλλάξουν. - Περίμενε.
Μαμά, πρέπει ν' απαντήσω στην άλλη κλήση...
...αλλά σ' ευχαριστώ πάρα πολύ. Σ' αγαπώ.
Κι εγώ σ' αγαπώ.
Εμπρός;
Ναι, η Ντον Σπένσερ είμαι. Δε λέγομαι πια Ντεβρίζ.
Γεια σου, Τζορντάνα.
Ναι, έχω δει τις κλήσεις σου, απλώς χρειαζόμουν κάποιο σχέδιο.
Έχω πολύ καλά νέα. Βρήκα δεύτερη...
Τι επιστολή θα λάβω;
Ντον.
Μήπως να δώσεις στην κυρία Γουίτσον τον Τόμπι;
Τον Τόμπι, γλυκιά μου. Τον σκύλο της κυρίας Γουίτσον.
Θεέ μου. Χίλια συγγνώμη.
Έλα δω.
- Και δεν είπες ότι ο Τόμπι τα πήγε... - Υπέροχα.
Ήταν πολύ γενναίος άντρας με τα εμβόλια.
Δεν είναι από εκείνους που το βάζουν στα πόδια στα δύσκολα.
Ευχαριστώ.
Η μανούλα είναι πολύ περήφανη για εσένα.
Είσαι καλά;
Συγγνώμη, Γκρέτα. Είμαι λίγο αποπροσανατολισμένη.
- Μπορώ να κάνω κάτι εγώ; - Όχι, ευχαριστώ.
Δεν ξέρω τι πρέπει να αλλάξει...
...αλλά ό,τι κι αν είναι, ξέρω ότι εσύ θα τα καταφέρεις.
- Θα προσπαθήσω. - "Όχι προσπάθεια. Κάνε".
Μου είπες ατάκα του Γιόντα, Γκρέτα;
Λόλι!
Λόλι, κάτω.
Συγγνώμη. Της αρέσουν πολύ τα φιλιά.
- Έχει πάρα πολλή ενέργεια. - Χαίρομαι που σε γνωρίζω, Λόλι.
Κάποιες φορές οι σκύλοι με πολλή ενέργεια, έχουν αφεντικά με...
Ας την πάμε μέσα.
Έλα, Λόλι. Πάμε στο Εξεταστήριο 1.
Συγγνώμη.
Μπαμπά της Λόλι, μπορείς να έρθεις μαζί μας.
- Η Λόλι είναι νέα πελάτισσα; - Μόλις μετακομίσαμε στη γειτονιά.
- Καλώς ήρθατε. - Ευχαριστούμε.
Διάλεξες υπέροχη εποχή.
Οι κρίνοι στην οδό Μέιν ανθίζουν το Πάσχα.
Να μαντέψω, είστε εδώ για φαγούρα στα αφτιά.
Ναι.
Πώς το κατάλαβες; Είσαι καλή.
Απλώς είδα ότι έξυνε τα αφτιά της, και είναι λίγο ερεθισμένα.
Θα νιώσει σύντομα καλύτερα.
-Πόσο καιρό δουλεύεις με ζώα: -Λίγα χρόνια.
Είναι πολύ γλυκιά.
Μη σε ξεγελά. Είναι γλυκιά δημοσίως, αλλά έχει φάει ένα σωρό παπούτσια.
Είναι λες και πίνει καφέ για σκύλους.
Την έχεις εκπαιδεύσει καθόλου;
Είναι εκπληκτικό αυτό. Ποτέ δεν είναι τόσο ήρεμη με κάποιον.
Και, ναι, έχει εκπαιδευτεί...
...αλλά στο κέντρο φροντίδας σκύλων μαθαίνει κόλπα από τους παλιούς.
Οπότε μπορείς να μάθεις σε έναν νέο σκύλο...
Παλιά κόλπα. Ναι, φυσικά.
Έχει πάρκο σκύλων στην 7η και Ουάσιγκτον.
Ίσως θα μπορούσε να τρέχει εκεί.
Θα προτιμούσα να πληρώνω εσένα και να έρχεσαι να της ξύνεις τα αφτιά.
- Ακούστηκε παράξενο. Συγγνώμη. - Δεν είναι παράξενο.
Απλώς χρεώνω πολλά για το ξύσιμο αφτιών.
Η κτηνίατρος Σιμς έρχεται αμέσως. Μείνε εδώ.
Κι εσύ, Λόλι.
Μετά έχουμε τη Ζίνα, τον γερμανικό ποιμενικό.
Έρχεται για τα εμβόλιά της.
Ο κύριος Πρέστον τηλεφώνησε ότι θα αργήσουν λιγάκι.
- Αλλεργία. - Συγγνώμη;
Αλλεργία.
Η κτηνίατρος είπε ότι έχει αλλεργία σε κάποιο αγριολούλουδο της περιοχής.
Λίγες σταγόνες στο αφτί και θα της περάσει.
- Υπέροχα. - Ναι.
- Να σου κάνω μια γρήγορη ερώτηση; - Μόλις την έκανες.
- Μια δεύτερη γρήγορη ερώτηση; - Ναι, φυσικά.
- Το πάρκο που ανέφερες νωρίτερα; - Ναι;
- Θα ήθελες να έρθεις μαζί μας εκεί; - Για να βοηθήσω με τη Λόλι;
Όχι ακριβώς.
Αναρωτιόμουν αν θα ήθελες να βγούμε ραντεβού με τους σκύλους μας.
Μακάρι να μπορούσα. Μου συμβαίνουν διάφορα...
Δεν είναι η κατάλληλη περίοδος. Σ' ευχαριστώ που μου το ζήτησες.
Εντάξει. Ευτυχώς, γιατί ξέρεις κάτι;
Ούτε εγώ μπορούσα. Είμαι πολυάσχολος.
- Δεν έχω χρόνο για ραντεβού. - Οπότε κανένα πρόβλημα.
Απολύτως κανένα πρόβλημα. Υπέροχα. Τα λέμε.
Χάρηκα που σε γνώρισα, μπαμπά της Λόλι.
Είμαι ο Μπεν παρεμπιπτόντως.
Ντον.
- Εντάξει. Τα λέμε. - Εντάξει.
Πάμε, Λόλι.
Τι;
Έχω καιρό να έρθω.
Υπερβολικά πολύ καιρό.
Μακάρι να μπορούσα να χρησιμοποιήσω τη ζωή ως δικαιολογία.
Είναι πολύ δύσκολα τα πράγματα.
Έχω άγχος για τη νέα μου δουλειά.
Και φοβάμαι πολύ μήπως χάσω το σπίτι.
Βοήθησε με να εστιάσω στις ευλογίες της ζωής μου...
...σ' αυτή την περίοδο αβεβαιότητας.
Είμαι ευγνώμων για ό,τι μου έχεις δώσει.
Ζητώ μόνο να μπορέσω ν' ακούσω την καθοδήγησή Σου.
Δείξε μου τον σωστό δρόμο.
Υποθέτω ότι θα μου τον δείξεις κάποια άλλη φορά.
Δε θέλω ν' αργήσω στην πρώτη μου βάρδια.
Σ' ευχαριστώ, γλυκιά μου.
Πάντα να ευχαριστείς τους μάγειρες.
Όταν οι μάγειρες είναι ευχαριστημένοι...
...οι πελάτες είναι πιο ευχαριστημένοι...
...κι εγώ παίρνω μεγαλύτερο φιλοδώρημα, και είμαι...
- Είσαι ευχαριστημένη. - Ο κύκλος της ζωής στο εστιατόριο.
Ορίστε. Ψητό κοτόπουλο και σολομός με σιρόπι σφενδάμου.
Και δύο πιάτα ζυμαρικών.
Πιτσουνάκια μου, καλή σας όρεξη.
Αν είσαι υπέροχη, είναι υπέροχοι, και το φιλοδώρημα είναι υπέροχο.
Χρειάζομαι άμεσα μεγάλα φιλοδωρήματα. Κάποια συμβουλή;
Συμβουλές για τα φιλοδωρήματα;
Είσαι πολύ γλυκιά...
...οπότε θα σου πω το μυστικό της επιτυχίας της Φλάνσι.
- Πρέπει όμως να το αφομοιώσεις. - Είμαι όλη αφτιά.
Για καλό φιλοδώρημα, δίνω στους πελάτες το κάτι παραπάνω.
Μέντες στους ενήλικες, καραμέλες βουτύρου στα παιδιά.
- Τόσο απλό είναι; - Ναι.
Τα πληρώνω εγώ, αλλά παίρνω πίσω τα δεκαπλάσια.
Οι άνθρωποι ανταποκρίνονται στη γενναιοδωρία.
- Δε θα ήξερα τι να τους δώσω. - Αυτό θα το αποφασίσεις εσύ.
Δεν είναι τόσο το κόστος του, αλλά η σημασία του.
Μακριά όμως από τις μέντες και τις καραμέλες βουτύρου.
Γαρίδες κοκτέιλ δεν πήραμε την προηγούμενη φορά;
Ευτυχισμένη ημέρα του Αγίου Βαλεντίνου.
Είμαι η Φλάνσι, κι αυτή είναι η Ντον.
Θα είναι η σκιά μου απόψε.
Γεια σας.
- Γεια σου, μπαμπά της Λόλι. - Γεια. Μπεν με λένε.
Οι παππούδες της Λόλι, η Ροξ και ο Βερν.
Καλώς ήρθες, Μπεν και παππούδες της Λόλι.
- Γνωρίζεστε με τον νεαρό; - Σήμερα γνωριστήκαμε.
- Χαίρομαι που σε ξαναβλέπω. - Κι εγώ χαίρομαι. Ευτυχής σύμπτωση.
Οι γονείς μου κι εγώ λατρεύουμε αυτό το μέρος.
Έχουμε παράδοση του Αγίου Βαλεντίνου, όταν δεν έχω κοπέλα...
...μας αρέσει...
Είναι υπέροχο που είστε εδώ. Θα σας περιποιηθούμε.
- Θα πιείτε κάτι; - Ένα ποτήρι λευκό κρασί.
Ένα ποτήρι κόκκινο.
- Εσύ θα θέλεις μπίρα. - Ναι! Θα μου προτείνεις κάποια;
- Θα σου κάνω έκπληξη. - Υπέροχα.
Επιστρέφουμε με τα ποτά.
- Η κοπέλα αυτή φαίνεται υπέροχη. - Η Ντον; Ναι.
Είναι υπέροχη. Δουλεύει στο κτηνιατρείο.
Ήμουν σήμερα εκεί με τη Λόλι.
- Ήταν πολύ υπομονετική μαζί της. - Να της ζητήσεις να βγείτε.
Της το ζήτησα σήμερα στην κτηνιατρική κλινική.
- Και; - Είπε ότι είχε πολλή δουλειά.
Μπορεί όντως να έχει πολλή δουλειά. Μη σκέφτεσαι ότι δεν αξίζεις.
Μήπως να ζητήσω από τη Φλάνσι να βγούμε;
Είμαι παντρεμένη, γλυκέ μου, αλλά ευχαριστώ για το κομπλιμέντο.
- Ξανθιά μπίρα της περιοχής. - Ξανθιά!
Η αγαπημένη μου.
- Εις υγείαν. - Εις υγείαν.
Η μέντα ήταν ωραία πινελιά.
Πηγαίνετε εσείς και θα σας προλάβω.
Εξυπηρέτηση πέντε αστεριών.
Χαίρομαι που το ακούω την πρώτη μου βραδιά.
Αυτή είναι η πρώτη σου βραδιά;
- Έχεις ταλέντο. - Το ελπίζω.
Ήθελα να σε ρωτήσω κάτι.
Βεβαίως, αλλά μην ξεχνάς ότι έχω πολλή δουλειά.
Σωστά. Φυσικά.
Αναρωτιόμουν αν θέλεις κάποιον να βγάζει βόλτα τη Λόλι...
...για να καίει την περίσσια ενέργεια.
Δε δουλεύεις αρκετά σκληρά;
Ο γιος μου θα το έκανε, ο Τζάστιν.
Θέλει πολύ να πάρει σκύλο, αλλά δε γίνεται.
Θα μπορούσε να βοηθήσει τη Λόλι, κι αυτό θα βοηθούσε εκείνον.
Είναι καλός με τους σκύλους όσο εσύ;
Το μήλο δεν πέφτει μακριά από τη μηλιά, και το κόκαλο...
- ...μακριά από το σκυλόσπιτο. - Εντάξει. Είναι υπέροχη ιδέα.
Θα του το πω απόψε. Θα ενθουσιαστεί.
Πες του να με πάρει τηλέφωνο...
...και θα κανονίσουμε το πρόγραμμα.
- Ανυπομονώ να τον γνωρίσω. - Τέλεια. Σ' ευχαριστώ.
Και για να ξέρεις...
...ελπίζω ότι θα δει πόση δουλειά θέλει το να έχεις σκύλο.
Τα λόγια μιας μητέρας.
Μιας καλής μητέρας, από ό,τι φαίνεται.
- Μη χάσεις τον αριθμό μου. - Δε θα τον χάσω. Το υπόσχομαι.
Σε ενημερώνω ότι η επιστολή στην Ντεβρίζ εστάλη πριν από λίγες ημέρες.
- Στην Ντιβιντσένζο ή στην Ντιμπάζε; - Στην Ντεβρίζ.
Δεν ξέρω πώς θα τα καταφέρει.
Η κατάσχεση έχει οριστεί για μετά το Πάσχα...
...αλλά μου τηλεφώνησε. Έχουμε ραντεβού τώρα.
Της πρότεινες την πτώχευση; Έτσι, θα κρατήσει το σπίτι της.
Χρωστάει την πιστωτική της κάρτα...
...έχει δάνειο για αυτοκίνητο, και έχει χάσει αρκετές δόσεις.
Κοίτα.
Για να έχει τόσα χρέη, θα πνίγεται. Μην την πιέσεις.
Είναι καλό να την καθησυχάσεις.
Δε σε θυμάμαι να χαμογελάς ποτέ στη δουλειά.
Για εμάς όλα αυτά είναι στοίβες χαρτιών.
Για ανθρώπους σαν την Ντεβρίζ είναι η ζωή τους.
Αν παίρναμε τη δουλειά μας προσωπικά, θα παραιτούμασταν όλοι μας.
Έχεις δίκιο.
Έχω συνάντηση με πελάτες. Σειρά μου να τους μιλήσω περί κατάσχεσης.
Δεν είναι προσωπικό. Είναι δουλειά.
Ναι.
Είμαι ευγνώμων για την υγεία μου.
Για τη δύναμη να έρθω σε αυτή τη συνάντηση.
Για το αμάξι με το οποίο ήρθα εδώ.
Και γιατί έφερες τον Μπεν ξανά στον δρόμο μου χθες το βράδυ.
- Η κυρία Ντεβρίζ; - Ναι.
Γεια. Χαίρω πολύ. Παρακαλώ, ακολουθήστε με.
- Κυρία Ντεβρίζ... - Σπένσερ.
Δε χρησιμοποιώ πια το επώνυμο του συζύγου μου. Καλύτερα Ντον.
Το Ντον είναι εύκολο. Είπες ότι είχες καλά νέα.
Ναι. Βρήκα δεύτερη δουλειά.
Τι δουλειά είναι;
Δουλεύω ως σερβιτόρα στο "Ρίβερ Ράπιντς Καφέ".
Με τις έξτρα ώρες και τα φιλοδωρήματα λογικά θα μειωθεί το χρέος.
- Έλαβες την επιστολή μας, έτσι; - Ναι.
Ξέρω ότι δεν αρκούν λίγες καλές βραδιές στο εστιατόριο.
Μια επιταγή για να αρχίσουμε με καλή πίστη.
Ευχαριστώ για αυτό.
Ντον, πίστεψέ με αυτό είναι το χειρότερο κομμάτι της δουλειάς μου.
Έχουμε όμως αυστηρές οδηγίες στην τράπεζα...
...και θα χρειαστείς πολύ περισσότερα από αυτά...
- ...για να ανατρέψεις την κατάσχεση. - Το καταλαβαίνω...
...αλλά τρέφω ελπίδες.
Μαμά, έμαθα στη Λόλι το "κάτσε" και το "μείνε".
Εντυπωσιακό.
Τώρα ξέρεις πόσο καλός θα είμαι με τον δικό μου σκύλο.
Μετά από ένα μάθημα μίας ώρας; Καλή προσπάθεια.
Πιστεύω όμως ότι έχεις μέλλον στις πωλήσεις.
Σαν τον μπαμπά;
Έχεις τη γοητεία του και την επιμονή του.
Μου λείπει.
Το ξέρω.
Έχω πολύ καιρό να τον δω.
- Έχει πολλά τρεχάματα. - Ναι.
Υποθέτω πως έχει.
Γιατί έφυγε;
Κοίτα...
Ο μπαμπάς σου έκανε ό,τι καλύτερο μπορούσε...
...αλλά δυσκολευόταν...
...και έπρεπε να φύγει για να σκεφτεί κάποια πράγματα.
Θέλω να ξέρεις όμως ότι πάντα θα σ' αγαπάει.
Ό,τι κι αν συμβεί.
Ίσως χρειαζόταν έναν σκύλο για να τον κάνει ευτυχισμένο.
Δε σταματάς ποτέ. Ίσως ένας σκύλος θα είχε βοηθήσει.
- Τι είναι αυτά; - Βραχιόλια ευλογιών.
Για κάθε χάντρα λες κάτι για το οποίο είσαι ευγνώμων.
Μου είχαν μείνει κάμποσα...
...και σκέφτηκα να τα δίνω στους πελάτες στο εστιατόριο.
Ως προσωπική πινελιά.
Πιστεύω ότι θα φέρουν χαμόγελα στους ανθρώπους.
Μ' αρέσει να σε βλέπω να χαμογελάς.
- Να το δοκιμάσω; - Ναι, φυσικά.
Είμαι ευγνώμων για τα βιντεοπαιχνίδια.
Για την πρώτη μου βόλτα με τη Λόλι.
Για την πίτσα.
Σίγουρα για την πίτσα.
Για το ότι η μαμά μου σκέφτεται να μου πάρει σκύλο.
Καλή προσπάθεια.
Μανούλα, αρχίζω και νιώθω ήδη λίγο καλύτερα.
Αυτό είναι εκπληκτικό, νεαρέ μου.
Πάμε;
- Θα φέρεις αυτό; Σ' ευχαριστώ. - Ναι.
Όποτε είστε έτοιμοι. Αυτό είναι ένα δωράκι από εμένα.
- Θα θέλατε κάτι άλλο; - Όχι. Μόνο τον λογαριασμό.
Αυτό είναι δωράκι από εμένα.
- Δε φοράω κοσμήματα. - Δε χρειάζεται να το φοράτε.
Κάθε χάντρα αντιπροσωπεύει κάτι για το οποίο είστε ευγνώμων.
Είναι μια μικρή υπενθύμιση.
Ευχαριστώ.
Η πρώτη σου φορά με την Περλ, έτσι;
Δεν μπόρεσα να την κάνω να χαμογελάσει.
Ερχόταν κάθε εβδομάδα με τον σύζυγό της.
Τώρα έρχεται μόνη της.
Πέθανε πριν από έξι μήνες.
Λυπάμαι πολύ για αυτό.
Απλώς πονάει. Μην το παίρνεις προσωπικά.
Συγχώρεση.
Για σήμερα...
...μπορείς να είσαι δίπλα στον Τζάστιν;
Ξέρω ότι του λείπει ο μπαμπάς του.
Ο Άλαν λείπει πολύ καιρό...
...και ο Τζάστιν τελευταίως αρχίζει και χάνει κάθε ελπίδα.
Όπως την έχασα κι εγώ.
Αλλά συγχώρεση;
Αυτή είναι η λύση σου για το μπέρδεμα στο οποίο με άφησε ο Άλαν;
Η εμπιστοσύνη μου, η καρδιά μου, η οικογένειά μου...
...όλα ράγισαν.
Ξεκινήστε την προθέρμανση, κι έρχομαι.
Χαίρομαι που σε βλέπω πάλι εδώ.
Δεν κάνει κακό, έτσι;
Είμαι τελείως ασυνεπής με τις λειτουργίες. Δε βρίσκω τον χρόνο.
Κάτι μου λέει ότι Εκείνος καταλαβαίνει.
Ακόμα φοράω το βραχιόλι.
- Θυμάσαι πώς τα ξεκινήσαμε; - Φυσικά και θυμάμαι.
Εσύ θυμάσαι;
Βίωνα εκείνον τον απαίσιο χωρισμό...
Σου τηλεφώνησα κλαίγοντας, κι εσύ ήρθες στο σπίτι μου.
- Φάγαμε πολύ παγωτό. - Ναι.
Και φτιάχναμε βραχιόλια όλο το βράδυ.
Τα φοράμε ακόμα, μετά από τόσα χρόνια.
Εφόσον μας βοήθησαν στα δύσκολα όταν ήμασταν 17...
...γιατί να μη βοηθούν σε οποιαδήποτε ηλικία;
Γιατί όχι σε οποιαδήποτε ηλικία;
Ο Τζάστιν είναι πολύ καλός με τη Λόλι.
Μέχρι το Πάσχα θα της έχει μάθει να κάνει τούμπες.
Μ' αυτό το παιδί τα πάντα είναι πιθανά.
Απολαμβάνει τον χρόνο με τη Λόλι. Σε ευχαριστώ που τον άφησες να βοηθήσει.
Παρακαλώ.
Να ρωτήσω κάτι;
Μπορείς να ρωτάς, αλλά δεν ξέρω αν θα απαντώ πάντα.
Ο μπαμπάς του Τζάστιν είναι στη ζωή του;
Ο Τζάστιν τον ανέφερε λίγες φορές, αλλά δε θέλησα να το σκαλίσω.
Είμαι απλώς περίεργος.
Είναι εδώ κι εκεί.
Έχει να εμφανιστεί κάμποσο καιρό...
...αλλά στέλνει μηνύματα για να δει τι κάνει ο Τζάστιν.
Έφυγε μετά το διαζύγιο, κι έκτοτε δεν τον έχουμε δει.
Πώς νιώθεις για αυτό;
Δεν έχω αποφασίσει ακόμα.
Ο Τζάστιν τον αγαπάει πολύ, και ξέρω ότι κι ο μπαμπάς του τον αγαπάει.
Είναι περίπλοκο.
Είναι δύσκολο αυτό.
Ναι, ήταν. Ευχαριστώ.
Τώρα θα σε ρωτήσω εγώ κάτι.
Κοίτα...
Μπορείς να ρωτήσεις, αλλά μπορεί να μην απαντήσω.
Σωστά.
Έχεις παντρευτεί ποτέ;
Ναι.
Έχω παντρευτεί τη δουλειά μου.
Τελευταίως νομίζω ότι θέλω να χωρίσω.
Τι δουλειά κάνεις;
Ασχολούμαι με τα οικονομικά...
Μια τόσο υπέροχη ημέρα με μια όμορφη νέα φίλη...
...θα προτιμούσα να μιλήσω για κάτι πιο ενδιαφέρον...
...όπως το κόσμημα στον καρπό σου. Τι είναι αυτό;
Πρόσφατα άρχισα να το ξαναφοράω.
Είναι κάτι που σκέφτηκα στο λύκειο.
Μετράω τις ευλογίες μου με αυτό. Κάθε χάντρα αντιπροσωπεύει μία ευλογία.
Σου ακούγεται ανόητο;
Η Λόλι.
Η μαμά μου.
Ο μπαμπάς μου.
Και...
...οι νέες φιλίες.
Δεν είναι καθόλου ανόητο.
Πιάνει για νέες ευλογίες κάθε μέρα ή...
Ναι, για όσες θέλεις.
- Ο γιος σου είναι απίστευτος. - Σίγουρα είναι.
Είχες δίκιο για το κόκαλο και το σκυλόσπιτο.
- Εγώ είμαι το σκυλόσπιτο; - Εσύ το σκέφτηκες.
Γεια σας, κορίτσια. Τα θυμάστε αυτά;
Τα επαναφέρω. Η Κάσι έχει ήδη το δικό της.
Αυτά είναι για εσάς.
Βραχιόλια ευλογιών! Σου υπενθυμίζουν να είσαι ευγνώμων.
Είναι και κομψά.
- Είσαι καλά; - Ναι. Έρχομαι αμέσως.
- Τραπέζι για ένα άτομο. - Εντάξει. Ακολουθήστε με.
- Θα ξανάρθω για την παραγγελία σας. - Περίμενε λίγο.
Σε παρακαλώ.
Σ' ευχαριστώ για αυτό.
Το δώρο σου μου υπενθύμισε ότι υπάρχουν ακόμα μικρά πράγματα...
...για τα οποία μπορώ να είμαι ευγνώμων.
Μέχρι στιγμής έχω μόνο ένα πράγμα...
...αλλά αυτή είναι για τον Τζορτζ.
Και...
Κάθε στιγμή...
...με τον Τζορτζ ήταν ξεχωριστή.
Σας ευχαριστώ που το μοιραστήκατε μαζί μου.
Έκανες την Περλ να μιλήσει. Τι της έκανες;
Άνοιξα λιγάκι την καρδιά της.
Σίγουρα ξεπέρασες τις μέντες.
Μια ομάδα γυναικών εκεί πέρα σε ζητάει.
Τις σέρβιρες πριν από λίγες ημέρες.
Ναι, βεβαίως.
Με κάνεις περήφανη, γλυκιά μου.
- Γεια σας. - Χαιρόμαστε που σε βλέπουμε, Ντον.
Μιλούσαμε για τα βραχιόλια σου.
Πώς κάτι τόσο απλό μας έχει φέρει τόση χαρά.
Πολύ χαίρομαι.
Θα ήταν τέλεια πασχαλινά δώρα για την ομάδα προσευχής μας.
Πού μπορούμε να τα αγοράσουμε;
- Να τα αγοράσετε; - Ναι.
Το Πάσχα πλησιάζει και θα θέλαμε 30 με τις χάντρες σε παστέλ χρώματα.
- Πόσο κάνουν; - Ας πούμε ότι είναι οικονομικά.
Οι μεγάλες παραγγελίες έχουν καλή έκπτωση.
- Θα τα έχουμε μέχρι την Παρασκευή; - Μέχρι την Παρασκευή;
- Έχω πολλές βάρδιες. - Ναι, θα τα έχετε.
Γιατί θα βοηθήσουμε εμείς.
Συγγνώμη που κρυφακούγαμε, αλλά αυτή είναι η καλύτερή μας φίλη.
Και είμαστε οι εργάτριες των βραχιολιών.
Σύντομα θα πωλούνται στο διαδίκτυο.
Οπότε, την Παρασκευή.
Τα λατρεύω.
Είναι υπέροχα. Μπορείς να τα φτιάξεις να ταιριάζουν με οτιδήποτε.
Πανέμορφο και πολλαπλών χρήσεων.
Με μπόλικες ευλογίες.
Εμένα με πείσατε.
- Ποια θα ήθελε ζεστό τσάι; - Ναι, παρακαλούμε.
Ντον, πώς σου φαίνεται η αρχική σελίδα;
- Είναι εκπληκτική. - Χαίρομαι που σ' αρέσει.
Όταν τη δεις, μπορεί ν' αρχίσει να λειτουργεί.
Με αυτό φτάνουμε τα 21.
Κοντεύουμε. Συνεχίστε.
Πώς τα πάτε εκεί πέρα, κύριε Σπένσερ;
Όχι πολύ καλά στο α' ημίχρονο, αλλά διαισθάνομαι ανατροπή.
Στήριξε την κόρη σου και εστίασε στις χάντρες.
Φτιάχνω μία χάντρα κάθε φορά.
Πώς πάτε από προμήθειες;
Είμαστε μια χαρά, μπαμπά. Σ' ευχαριστώ.
Ωραία. Τα έφερες μία ημέρα νωρίτερα.
Ελπίζω η ομάδα προσευχής να τα απολαύσει.
Θα τα απολαύσουμε.
Ντον, σε μια δεμένη κοινότητα γυναικών, τα νέα διαδίδονται.
Τελικά πολλοί άνθρωποι θέλουν κάτι να τους υπενθυμίζει τις ευλογίες τους.
Αυτό είναι υπέροχο.
Κι αυτό σημαίνει...
Έχεις μια πολύ μεγάλη παραγγελία για το Πάσχα.
Πόσο μεγάλη;
- Πεντακόσια; Αυτό είναι εκπληκτικό. - Ναι.
Και λαμβάνω ειδοποιήσεις για διαδικτυακές παραγγελίες.
Η ιστοσελίδα ανέβηκε πριν από δυο μέρες.
Θα πρέπει να τους πω ότι δεν μπορώ να πραγματοποιήσω όλες τις παραγγελίες.
Τι; Γιατί;
Δεν ήξερα ότι θα ήταν τόσο δημοφιλή.
Δεν μπορώ να σας ζητήσω να διαθέσετε περισσότερο χρόνο.
Θα φτιάξω όσο περισσότερα μπορώ εγώ αφού συναντηθώ με την τράπεζα.
Μην πεις ακόμα όχι.
Είναι εντυπωσιακό αυτό. Ώστε βγάζεις λεφτά με αυτά.
Ξέρω ότι δεν ακούγονται πολλά, αλλά για κάποιους είναι πολλά.
Το Πάσχα δεν είναι μακριά, Τζορντάνα...
...και ξέρω ότι έχουμε ν' ανέβουμε ένα βουνό...
...αλλά υπάρχει περίπτωση να πάρω παράταση;
Είναι λίγο πάνω από τη θέση μου, αλλά κάτσε να ρωτήσω.
Μπορούμε να δώσουμε παρατάσεις;
- Έχω κάποια που ζητάει... - Όχι, δε γίνεται.
Λυπάμαι, Ντον.
Το αφεντικό θέλει να έχουν κλείσει όλα στο τέλος του πρώτου τριμήνου.
Αν υπήρχε κάποιο περιθώριο θα το βρίσκαμε.
- Λυπάμαι. - Καταλαβαίνω.
Κράτησε το βραχιόλι.
Σ' ευχαριστώ.
- Καλή σου ημέρα, Τζορντάνα. - Επίσης.
Ναι.
- Πώς το πήρε; - Όσο καλά θα μπορούσε.
Είσαι καλά;
Όχι και πολύ καλά.
Όλες αυτές οι κατασχέσεις δεν είναι η δουλειά που ήθελα να κάνω.
Οι γονείς μου είχαν μια μικρή επιχείρηση με εκτυπώσεις.
Και ήμασταν δεμένοι με την κοινότητα.
Γι' αυτό δέχτηκα αυτή τη δουλειά.
Για να βοηθώ τους ανθρώπους να χτίζουν επιχειρήσεις.
Να συνεταιριζόμαστε με πελάτες, για να πετύχουν.
Μπεν, έχεις πολύ καλή καρδιά.
Δουλεύουμε όμως σε ένα σύστημα που καθιστά τη δουλειά μας δύσκολη.
Ίσως μπορώ να βρω τρόπο να βοηθώ τους ανθρώπους εκτός συστήματος.
Βλέπεις; Είχα δίκιο. Έχεις καλή καρδιά.
Δε δίνεις ποτέ σε κάποιον κάτι που δεν αντέχει, έτσι;
Αυτή τη στιγμή νιώθω ότι δεν ισχύει αυτό.
Απλώς...
...χρειάζομαι περισσότερο χρόνο.
Ντον!
Πόσο χαίρομαι που σε ξαναβλέπω εδώ.
Γεια σας, πάστορα Εμίλια.
Συγγνώμη που δεν έρχομαι τακτικά τις Κυριακές.
Δουλεύω στο κτηνιατρεία Σαββατοκύριακα.
Γλυκιά μου, δεν υπάρχει λόγος να ζητάς συγγνώμη.
Πιστεύουμε σε έναν Θεό που συγχωρεί.
"Συγχώρεση". Η λέξη αυτή αναφέρεται κάθε φορά που είμαι εδώ.
Είναι καλή λέξη, δεν είναι;
Είναι.
- Δεν είναι εύκολη η συγχώρεση. - Όχι, δεν είναι. Έχεις δίκιο.
Συνέχισε να λες στον Θεό τι έχεις στην καρδιά σου. Εντάξει;
Κι εσείς.
Η Κάσι είναι πολύ καλή πωλήτρια.
Αυτά είναι υπέροχο εργαλείο, έτσι;
Θες να μάθεις ποια είναι η πρώτη μου ευλογία; Η πασχαλινή περίοδος.
Γιατί;
Είναι περίοδος ανανέωσης.
Σε καμία άλλη περίοδο οι άνθρωποι δεν αλλάζουν τόσο προς το καλύτερο.
- Καλό βράδυ, Ντον. - Καλό βράδυ.
Κοίτα...
Μπορεί να μη σ' αρέσουν τα μαθηματικά...
...αλλά θα σου φανούν χρήσιμα στη ζωή σου.
Όχι αν είμαι περιζήτητος εκπαιδευτής σκύλων.
Πες στη μαμά σου ότι δε θα έρθω μέσα. Πρέπει να γυρίσω στο γραφείο.
- Χρειάζεσαι διακοπές. - Αυτό ξαναπές το.
Καλό βράδυ. Χαιρετίσματα στη μαμά σου.
Γεια σου, Λόλι.
Πάμε, Λόλι.
Είμαι ευγνώμων για την πιο σκληρά εργαζόμενη μαμά.
Άλαν.
Γεια σου, Ντον.
Λοιπόν...
Δεν ξέρω...
Δεν ξέρω από πού να αρχίσω.
- Τρία χρόνια. - Τι πράγμα;
Πριν από τρία χρόνια σε είδαμε για τελευταία φορά.
Έχει περάσει τόσος καιρός;
Έχω στείλει γραπτά μηνύματα.
Δεν είναι το ίδιο.
Κοίτα, Ντον...
Δεν μπορούσα ν' αφήσω τον Τζάστιν να δει ποιος πραγματικά ήμουν.
Μια αποτυχία.
Δεν ήξερα πώς να ξελασπώσω.
Πώς να ξελασπώσουμε.
Νόμιζα ότι ήταν καλές επενδύσεις.
Είχαμε την οικογένειά μας.
- Τώρα γιατί επέστρεψες; - Για να επανορθώσω.
Δεν μπορούσα να αντικρύσω εσένα ή τον Τζάστιν...
...μέχρι να βρω το λάθος μου και να το διορθώσω.
Κι αυτό έχω κάνει. Έχω δουλέψει ακατάπαυστα...
...για να επανορθώσω τα πράγματα, και τώρα...
Ντον, μπορώ να βοηθήσω.
Δεν καταλαβαίνεις πόσο βαθιά ήταν η τρύπα που μας άφησες.
Έφυγες όταν σε χρειαζόμουν περισσότερο από ποτέ.
Το ξέρω.
Εντάξει; Το ξέρω.
Λυπάμαι.
Λυπάμαι πάρα πολύ, Ντον.
Θα μπορούσες ποτέ να με συγχωρέσεις;
Καλύτερα να φύγεις.
Δε θέλω να ξυπνήσω τον Τζάστιν. Δεν ξέρω πώς θα το πάρει.
Ντον, δεν...
Δώσε μου μια ευκαιρία.
Σου ζητώ συγγνώμη για αυτά στα οποία σε υπέβαλα.
Δε γίνεται να περιμένεις να γυρίσεις σαν να δε συνέβη τίποτα.
Δεν περιμένω κάτι τέτοιο, αλλά...
Απλώς θέλω να μου δώσεις μία ακόμα ευκαιρία.
Σας απογοήτευσα και τους δύο. Δεν μπορώ να το ξανακάνω.
Άσε με να σε βοηθήσω να σώσεις το σπίτι.
Και μετά τι;
Ίσως μπορεί να υπάρξει χώρος για εμένα μέσα σε αυτό.
Χρειάζομαι λίγο χρόνο.
Κοίτα εδώ.
Είναι δική σου.
Εξαργύρωσέ την.
Μπορεί να έχεις πολύ περισσότερα τις επόμενες εβδομάδες.
Δεν μπορώ να τη δεχτώ.
Μάλλον θα τη χρειάζεσαι.
Όχι, Ντον. Υπάρχουν άλλα πράγματα που χρειάζομαι πολύ περισσότερο.
Θα είμαι τριγύρω.
Σ' αγαπώ.
- Ζήτησε πραγματικά συγγνώμη; - Ξανά και ξανά.
Και έχει δουλειά που πληρώνει;
Αυτό μου είπε.
Μου άφησε μέχρι και μια επιταγή. Δεν την έχω καταθέσει ακόμα.
Πώς νιώθεις;
Νομίζω ότι τον λυπήθηκα λιγάκι.
Χτίσαμε αυτή τη ζωή μαζί. Αγαπιόμασταν πραγματικά...
...και μετά τα πάντα χάθηκαν λόγω κακών επενδύσεων...
...και αθετημένων υποσχέσεων.
Νιώθω και πολύ θυμωμένη.
Το διαζύγιο με διέλυσε.
Έκτοτε δεν έχω ανοίξει την καρδιά μου σε κανέναν...
...και θέλει να ξαναμπεί στη ζωή μας τόσο απλά;
Όταν έφυγε, ήθελα να νιώσω ότι μπορούσα να τα καταφέρω μόνη μου.
Και τελευταίως νιώθω ότι μπορώ.
Είμαι πολύ περήφανη για εσένα.
"Βραδιά Πασχαλινών Καλαθιών" σε δέκα λεπτά. Θα αργήσουμε.
Συγγνώμη που αργήσαμε λίγο.
Ντον, δε χρειάζεται να ζητάς συγγνώμη.
Το ότι διαθέτεις τον ελεύθερο χρόνο σου στην εκκλησία, λέει τα πάντα.
Θα ενημερώσω τη Σάντρα ότι μπορώ να παραδώσω 200 από τα βραχιόλια της.
Ναι, αυτό είναι το πρόβλημα.
Ο μόνος τρόπος να προλάβεις την παραγγελία είναι με ενισχύσεις.
- Ενισχύσεις; - Ακολουθήστε με.
Γεια σου, φιλενάδα.
Δεν καταλαβαίνω. Νόμιζα ότι θα φτιάχναμε πασχαλινά καλάθια.
Η Κάσι μου είπε για τη μεγάλη παραγγελία σου.
Αυτή ήταν η τέλεια ευκαιρία να βοηθήσουμε.
Αυτή είναι η ομορφιά της κοινότητας. Στηρίζουμε ο ένας τον άλλον.
Σας ευχαριστώ.
- Συγγνώμη που άργησα. - Περλ!
Χαίρομαι που ήρθες!
Ο Τζορτζ λάτρευε να δουλεύει εθελοντικά εδώ. Ήταν ευλογία.
Ο σύζυγός μου θα σε συμπαθούσε πολύ.
Τι περιμένουμε; Ας φτιάξουμε βραχιόλια.
Γεια. Συγγνώμη που άργησα.
Ένας άντρας που ξέρει να κάνει είσοδο.
Υπάρχει μια θέση δίπλα σ' εκείνη την υπέροχη κοπέλα.
Ευχαριστώ.
- Γεια σου. - Γεια.
Είσαι εδώ.
- Είμαι. - Γιατί;
Σταμάτησα στο εστιατόριο για ένα βραδινό μπέργκερ...
...ελπίζοντας να σε δω.
Η Φλάνσι είπε ότι ήσουν εδώ, οπότε ήρθα αμέσως.
- Αυτός είναι ο Μπεν. - Γεια σου, Μπεν.
Αυτό είναι το εργασιακό περιβάλλον που ψάχνω.
Γεια σας. Ευχαριστώ για τη θερμή υποδοχή.
Εντάξει. Είμαι εδώ για να βοηθήσω.
Αυτός είναι ο Μπεν με τον οποίο δε βγαίνει;
Ο ένας και μοναδικός.
Ίσως αυτό είναι το επόμενο σημαντικό πράγμα.
Πώς σου φαίνεται το "Σχεδιασμένα από την Ντον";
Μ' αρέσει.
Είναι καλό όνομα για επιχείρηση.
Πώς το φτιάχνουμε;
Σου έχω εδώ το νήμα.
- Απλώς περνάς τις χάντρες. - Εντάξει.
Εντάξει. Βλέπω την τρύπα.
Η αλήθεια είναι...
- Σ' ευχαριστώ που βοήθησες. - Πέρασα καταπληκτικά.
Οι φίλες σου, όλες οι πιστές, μέχρι και η Περλ...
...ήταν όλες φανταστικές.
Πάντα λέω ότι έπιασα λαχείο.
- Ευχαριστώ. - Πρόσεχε το κεφάλι σου.
Αυτό εκεί.
Αν χρειαστείς ποτέ βοήθεια με την επιχείρησή σου...
...είμαι πολύ καλός με τους αριθμούς.
Δεν είναι επιχείρηση, αλλά υποθέτω ότι θα μπορούσε να γίνει.
- Θα γινόσουν φοβερή επιχειρηματίας. - Γιατί το λες αυτό;
Είσαι κοινωνική, είσαι ψυχικά δυνατή, είσαι ευέλικτη.
Είσαι όμορφη.
Οι επιτυχημένες επιχειρηματίες είναι όμορφες;
Συγγνώμη...
Βγήκα λίγο εκτός σεναρίου.
Θέλω περισσότερο χρόνο μαζί σου...
...για να προσθέσω κι άλλες αρετές σου, όταν θα έχεις χρόνο.
Το πρόγραμμά μου θα ελευθερωθεί...
...αν τα πράγματα συνεχίσουν έτσι με τα βραχιόλια.
Υπέροχα.
Βάλε με στο πρόγραμμά σου.
Θα σε βάλω.
Λοιπόν...
- Καληνύχτα. - Καληνύχτα.
ΑΠΟ ΑΛΑΝ. ΜΠΟΡΕΙΣ ΝΑ ΜΕ ΣΥΝΑΝΤΗΣΕΙΣ;
ΕΙΜΑΙ ΣΤΟ ΑΓΑΠΗΜΕΝΟ ΣΟΥ ΚΑΦΕ
Σ' ευχαριστώ που ήρθες.
Βλέποντας σε χθες...
Είχα ανάγκη να σε ξαναδώ.
- Άλαν, δεν ξέρω τι... - Σε παρακαλώ, εξαργύρωσε την επιταγή.
Δεν είναι ακάλυπτη.
Το εκτιμώ. Θα καλύψει σχεδόν όλες τις δόσεις του σπιτιού μας που χρωστάμε.
Το μπόνους μου ήταν το διπλάσιο ποσό από αυτό που σου έδωσα...
...αλλά το άλλο μισό το επένδυσα.
Το επένδυσες;
Μην ανησυχείς. Ξέρω ότι η λέξη αυτή...
...σε ταράζει.
Τώρα όμως έχω σύμβουλο.
Επενδύουμε τα πάντα σε αυτή τη νεοφυή επιχείρηση.
Πιστεύει ότι θα έχει τεράστια επιτυχία.
Για το ότι ξέρω ποια είμαι, για το ότι ξέρω ποια μπορώ να γίνω.
- Για την κοινότητα που με στηρίζει... - Τι κάνεις;
Θυμάσαι αυτά τα βραχιόλια; Μια ευλογία για κάθε χάντρα.
Ναι. Είναι χαριτωμένα.
Τα πουλάω.
Για να ξεπληρώσεις το χρέος;
Πότε; Όταν θα αποφοιτήσει ο Τζάστιν από το πανεπιστήμιο;
Συγγνώμη;
Κοίτα, είναι όμορφα, αλλά δε θα χρειάζεται να το κάνεις πια αυτό.
Μπορείς να βασίζεσαι πάνω μου.
- Πάρε πίσω την επιταγή. - Δε χρειάζεται να το κάνεις αυτό.
- Έχω αλλάξει. - Κι εγώ έχω αλλάξει.
Είμαι μια ικανή γυναίκα που μπορεί να βγει από ένα οικονομικό χάλι...
...το οποίο δεν προκάλεσα...
...και να μεγαλώσω έναν καλοσυνάτο και έξυπνο γιο.
- Ξέρω ότι σε απογοήτευσα... - Τα βραχιόλια αυτά έχουν αλλάξει...
...το σημαντικότερο πράγμα σ' εμένα.
Την πίστη μου.
Εντάξει;
Εστίασε στο ένα πράγμα που μπορούμε να κάνουμε μαζί, στον Τζάστιν.
Τα μηνύματα δεν αρκούν. Πρέπει να τον βλέπεις.
Το ξέρω.
- Τον θέλω ξανά στη ζωή μου. - Αυτό το πιστεύω.
Θα το ήθελε πολύ αυτό.
- Τηλεφώνησέ του αύριο. - Θα του τηλεφωνήσω.
Το υπόσχομαι.
Καλό βράδυ, Άλαν.
Ντον.
Τζάστιν, έχει έρθει η γιαγιά. Είναι ώρα να φύγουμε.
Μήπως έκανα το μεγαλύτερο λάθος της ζωής μου χθες το βράδυ;
Αποδεικνύεις ξανά και ξανά τι μπορεί να επιτευχθεί με την πίστη.
Έχεις δίκιο, μαμά.
Κάποιες φορές πνίγομαι τόσο πολύ, που το ξεχνώ.
Λογικό, έχεις πολλά προβλήματα.
Θα ανοίξω εγώ.
Γεια σου. Πρέπει να είσαι ο Μπεν, ο μπαμπάς της Λόλι.
Ναι.
Χαίρομαι που σε γνωρίζω. Είμαι η Μαίρη, η μαμά της Ντον.
Χαίρω πολύ.
Τζάστιν, μην κάνεις τη γιαγιά να περιμένει.
- Γεια. - Γεια.
Τι σε φέρνει από δω;
- Γεια σου, Μπεν. Είναι εδώ η Λόλι; - Όχι, λυπάμαι. Είναι στο σπίτι.
Φεύγετε;
Έχω λίγο χρόνο, αλλά πρέπει να πάω στο εστιατόριο.
- Εμείς όμως φεύγουμε. Χάρηκα. - Κι εγώ.
- Έλα, Τζάστιν. - Γεια σου, μαμά.
Γεια.
- Πρώτα το διάβασμα! - Ναι, καλά.
Σου έχω...
...μια έκπληξη.
Θεέ μου! Εσύ το σχεδίασες;
Ναι, έχω πολλά ταλέντα.
- Δε σου αρέσει. - Όχι, μ' αρέσει πολύ. Αλήθεια.
ΣΧΕΔΙΑΣΜΕΝΑ ΑΠΟ ΤΗΝ ΝΤΟΝ, ΒΡΑΧΙΟΛΙΑ ΕΥΛΟΓΙΩΝ
Μ' αρέσει πολύ.
Υπέροχα.
Μπαμπά!
Σ' ευχαριστώ που πέρασες τόσο χρόνο μαζί μου.
Είναι χαρά μου.
Είσαι σε καλή διάθεση.
Τα πράγματα αρχίζουν και πηγαίνουν καλά.
Αυτό είναι καλό.
Το να μετατρέψεις τα βραχιόλια σε επιχείρηση είναι πολύ δύσκολο.
- Είμαι περήφανος για εσένα. - Σ' ευχαριστώ.
Ήταν δύσκολο, αλλά είναι φανταστική εμπειρία.
Το ότι συσπειρώθηκε όλη η κοινότητα ήταν κάτι ξεχωριστό.
Είπες ότι οι γονείς σου έχουν μια μικρή επιχείρηση, έτσι;
Ναι.
Το μαγαζί αυτό ήταν παγωτατζίδικο. Το λάτρευα όταν ήμουν παιδί.
Είχαν μια μακριά γυάλινη βιτρίνα γεμάτη με παγωτά.
Δεν ήταν επιχείρηση. Ήταν μια εμπειρία.
Ένα μέρος στο οποίο ήταν αδύνατο να διαλέξεις;
Ναι, ακριβώς.
Οι φίλες μου κι εγώ στενοχωρηθήκαμε όταν οι ιδιοκτήτες το έκλεισαν πέρσι.
Με έκανε να σκεφτώ τι θα γινόταν αν είχα...
...δικό μου μαγαζί και πουλούσα τα βραχιόλια και άλλα κοσμήματα...
...και ίσως σαπούνια και έλαια όπως τα παλιά φαρμακεία;
Μ' αρέσει αυτή η ιδέα.
Προφανώς πρόκειται για χίμαιρα.
Ξέρεις το γνωμικό "βγες από τη βάρκα";
Ναι, το ξέρω.
Εγώ όμως δυσκολεύομαι να σταθώ στη βάρκα. Πώς να βγω από αυτή;
Ντον, με δουλεύεις;
Μετά από όσα πέρασες, είσαι πολύ πιο δυνατή από ό,τι πιστεύεις.
Ξέρεις...
Νόμιζα ότι εδώ θα έπαιρνα το πρώτο μου φιλί.
Αλήθεια; Ακριβώς εδώ;
Υποθέτω ότι όλα συμβαίνουν για κάποιον λόγο.
Ίσως.
Αυτό ήταν το κερασάκι στην τούρτα.
Υποθέτω ότι πρέπει να σου ζητήσω να ξαναβγούμε.
Πολύ θα το ήθελα αυτό.
Εμπρός;
Ντον, σου έχω μια ευλογία.
Ξεπλήρωσες τις δόσεις του σπιτιού που χρωστούσες.
Απομένει το χρέος της πιστωτικής και του αμαξιού.
Το αφεντικό μου παρατείνει την προθεσμία σου στα μέσα του μήνα.
- Αλήθεια; - Ναι.
Έχει εντυπωσιαστεί με την πρόοδό σου.
Δεν μπορώ να το πιστέψω!
Να πιστεύεις.
Πιστεύω. Σ' ευχαριστώ.
Παρακαλώ. Συνέχισε έτσι.
Τι γίνεται εδώ πέρα;
Πριν από λίγο καιρό ήρθε για δείπνο ένας ιδιοκτήτης πολυκαταστήματος.
Το πολυκατάστημα Γκέργουιγκ θέλει τα βραχιόλια σου σε απόθεμα.
Χίλια βραχιόλια;
Τα θέλουν στα ράφια μέχρι το Πάσχα και καθ' όλη την άνοιξη.
Θα σου δώσουν προκαταβολικά το 50% για να εξασφαλίσουν την παραγγελία.
Το Πάσχα είναι σε λιγότερο από μία εβδομάδα.
Στην Ντον και στα βραχιόλια της. Μια ηλιαχτίδα τις βροχερές ημέρες.
Τα καλά πράγματα έρχονται σε εκείνους που πιστεύουν.
Δεν μπορώ να το πιστέψω. Είστε όλοι εδώ για να φτιάξετε βραχιόλια.
Είμαστε εδώ για εσένα, Ντον.
- Πού είναι ο Μπεν; - Ναι, ο Μπεν.
Δουλεύει μέχρι αργά. Θα ήθελε να ήταν εδώ.
Κι εμείς θα θέλαμε να ήταν εδώ.
Εντάξει. Μπορώ να έχω την προσοχή όλων σας, παρακαλώ;
Είστε όλοι μια υπέροχη υπενθύμιση της δύναμης της κοινότητας.
Ένα ευχαριστώ δεν αρκεί για όλη την αγάπη που έχετε δείξει σε εμένα...
...και στην επιχείρησή μου.
Θα ήταν τιμή μου να σας το ανταποδώσω.
Ανακοινώνω ότι το 15% των εισπράξεων από τις πωλήσεις των βραχιολιών...
...θα πηγαίνουν στην εκκλησία.
Ας βγούμε εκεί έξω κι ας στείλουμε κι άλλες ευλογίες.
Ντον, είναι πολύ γενναιόδωρο αυτό. Είσαι σίγουρη ότι μπορείς;
Η γενναιοδωρία των ανθρώπων εδώ δεν έχει τιμή.
Και μόλις έμαθα ότι ξεπλήρωσα τις δόσεις του σπιτιού που χρωστούσα.
Νιώθω ότι μπορώ επιτέλους να τα καταφέρω.
Είμαι πολύ περήφανη για εσένα.
Τα κατάφερα με λίγη βοήθεια από φίλους...
...και με μια πολύ μεγάλη βοήθεια.
Nτον, η γενναιόδωρη προσφορά σου...
...θα πάει απευθείας στα Ταξίδια-Αποστολές των Νέων.
Χαίρομαι πολύ που θα βοηθήσει.
Σας ευχαριστώ που με ξαναφέρατε κοντά στον Θεό.
Αποδείχθηκε ότι δεν είχε φύγει ποτέ. Εγώ έφυγα.
Ντον! Τι ευχάριστη έκπληξη.
Ήθελα να σου παραδώσω η ίδια μια επιταγή...
...για το υπόλοιπο χρέος της πιστωτικής μου...
...πριν από την αρχική προθεσμία.
Τα κατάφερες σε τόσο μικρό χρονικό διάστημα. Ποιο είναι το μυστικό σου;
Ας πούμε ότι λίγη πίστη βοηθάει πολύ.
Το λατρεύω.
Ας υπογράψουμε κάποια έγγραφα, εντάξει;
Μπεν, αυτή είναι η κυρία Ντεβρίζ, αλλά πλέον λέγεται Σπένσερ.
Το αφεντικό μου, ο κύριος Άνταμς.
- Ντον; - Γνωρίζεστε;
- Προφανώς όχι όσο καλά νόμιζα. - Για μισό λεπτό.
- Εσύ είσαι η Ντεβρίζ; - Έχω μπερδευτεί.
Με τον κύριο Άνταμς κάνουμε πολλή παρέα τελευταίως.
Ας πούμε ότι έχω εκπλαγεί.
Λυπάμαι, αλλά αν ήξερα ότι ήσουν...
Η Ντον ξεπληρώνει το χρέος της.
- Ήξερες ότι το δάνειο ήταν δικό μου; - Δεν το ήξερα. Πες της.
Μπεν, εσύ είχες τον τελευταίο λόγο για το δάνειό της.
Δε λέω ψέματα. Δεν ήξερα ότι σ' έλεγαν Ντεβρίζ.
Πάρε.
Ενημερώστε με όταν έχουν ολοκληρωθεί όλα.
- Ντον, σε παρακαλώ... - Όχι! Μπεν...
Με κορόιδευε για χρόνια ο πρώην μου. Δε θα επιτρέψω να ξανασυμβεί.
Καλή σας ημέρα, κύριε Άνταμς.
- Ντον, σου είπε πράγματι ψέματα; - Μαμά, δε θέλω να το συζητήσω.
Ας εστιάσουμε στον στολισμό της εκκλησίας για την Κυριακή του Πάσχα.
Μετά από όσα μου έχεις πει, δεν πιστεύω ότι σε παραπλάνησε σκόπιμα.
Νιώθω ότι πρόκειται για μια μεγάλη παρεξήγηση.
Κάποια πράγματα από τον χωρισμό μου με τον Άλαν με στοιχειώνουν ακόμα.
Η αδυναμία να εμπιστευτώ κάποιον είναι το σημαντικότερο.
Δεν είναι όλοι οι άντρες σαν τον Άλαν.
Ίσως απλώς φοβάσαι.
Τι φοβάμαι;
Να εκθέσεις την καρδιά σου.
Μαμά, έχω καλούς λόγους για αυτό.
Ναι, το παρελθόν σου σε πλήγωσε πολύ.
Έχεις σημειώσει όμως τεράστια πρόοδο από τότε.
Και τώρα εμφανίζεται ένας νέος, που παρά την παρεξήγηση...
...φαίνεται να έχει καλή καρδιά.
Το να εκτεθείς όμως σημαίνει να ρισκάρεις ό,τι ρίσκαρες με τον Άλαν.
Κι αυτό σε τρομάζει.
Δείξε λίγη πίστη.
Σου αρέσει, έτσι;
Ναι.
Πολύ.
Και σου άρεσε πολύ...
...όταν δεν ήξερες τι δουλειά κάνει.
Τι σου λέει αυτό;
Δεν τον καθορίζει η καριέρα του...
...και νοιάζεται για τη δική σου.
Ακριβώς το αντίθετο από τον Άλαν.
- Θυμίζει περισσότερο συνεργασία. - Έχεις δίκιο, μαμά.
Είναι καιρός να παραδώσεις τον έλεγχο.
Αφέσου και άσε τον Θεό να κάνει τα υπόλοιπα.
- Πώς θα το κάνω αυτό; - Η συγχώρεση είναι μια καλή αρχή.
Μαμά, είσαι ακόμα ξύπνια;
Ναι. Εσύ δε θα έπρεπε να κοιμάσαι;
Δεν μπορούσα. Ο μπαμπάς τηλεφώνησε ξανά.
- Αλήθεια; Αυτό είναι υπέροχο. - Πραγματικά υπέροχο.
Θα βγούμε για φαγητό την άλλη εβδομάδα.
- Πολύ χαίρομαι. - Κι εγώ.
Μαμά, θέλω να ξέρεις ότι είσαι πολύ καλή μαμά.
Πάω να κοιμηθώ. Έχω να βγάλω βόλτα τη Λόλι το πρωί.
Σίγουρα θες να συνεχίσεις να το κάνεις; Είναι πολλή δουλειά.
Είμαι ο θείος της. Δεν μπορώ να την εγκαταλείψω.
Και ο Μπεν είναι υπέροχος. Κάνουμε μια πολύ κουλ χειραψία οι δυο μας.
Κάθε φορά γίνεται μεγαλύτερη.
Χαίρομαι πολύ που τα πηγαίνετε τόσο καλά.
Πάντα ρωτάει πώς είσαι.
- Αλήθεια; - Ναι.
Θέλει να ξέρει αν όλα είναι καλά.
Καταλαβαίνει πότε είσαι αγχωμένη.
Ο Μπεν φαίνεται να νοιάζεται πραγματικά.
Σ' ευχαριστώ που μου το είπες.
Εντάξει.
Τι λες να μου μάθεις μια μυστική χειραψία;
Όχι. Εσύ παίρνεις μόνο αγκαλιές.
- Σ' αγαπώ, μαμά. - Κι εγώ σ' αγαπώ, Τζάστιν.
Είναι τέλειο.
Μπορεί να έχει το εργαστήρι της πίσω, και σ' αυτόν τον χώρο τα βραχιόλια.
Δεν το ξέρει, αλλά κι εγώ μετρώ τις ευλογίες μου.
- Αλήθεια; - Ναι.
Μου υπενθυμίζω τα πράγματα για τα οποία είμαι ευγνώμων.
Αυτό με κάνει πιο ευτυχισμένο.
Ναι.
Χρειάζεσαι κάτι να σου φτιάξει τη διάθεση.
Εντάξει.
Για τη μυστική μου χειραψία με τον Τζάστιν.
Για τα γεμάτα σάλια φιλιά της Λόλι.
Για αυτή την υπέροχη ανοιξιάτικη ημέρα και...
...για τη μαμά σου.
- Για τη μαμά μου; - Ναι.
Είναι πολύ ξεχωριστή γυναίκα.
Ναι, είναι. Πώς νιώθεις τώρα;
Καλά. Πιο ανάλαφρος. Σ' ευχαριστώ.
Ελπίζω να πιάσει το σχέδιο.
Το μέρος αυτό ήταν πολύ καλή ιδέα.
- Είσαι φοβερός, Μπεν. - Σ' ευχαριστώ.
Δε νιώθω πάντα έτσι, αλλά το δέχομαι.
Πίστεψε με, είσαι.
Ελπίζω να της αρέσει.
Σίγουρα θα μας υπολογίσει και τους δύο ως ευλογία όταν το δει.
Τζάστιν, πιστεύω ότι δεν πρέπει να είμαι εδώ όταν έρθει.
Έχεις δουλέψει πολύ σκληρά.
Έχε μου εμπιστοσύνη.
Περίμενε. Όχι. Έχω μια ιδέα.
ΚΑΛΟ ΠΑΣΧΑ!
Ευχαριστώ την Κάσι Μάστερς και την καταπληκτική χορωδία μας.
Ευχαριστώ τους εθελοντές που δούλεψαν σκληρά...
...για να κάνουν την πασχαλιάτικη λειτουργία υπέροχη και ουσιαστική.
Και τώρα...
...με την υπόσχεση της ελπίδας του αναστημένου Σωτήρα μας...
...και με γαλήνη και αγάπη στην καρδιά μας...
...πάμε έξω να βρούμε τα πασχαλινά αβγά.
- Τα λέμε έξω. - Εντάξει.
- Γεια σας. Πώς είστε; - Γεια σου, Κάσι.
Ήταν συγκλονιστικό αυτό.
Η μουσική σου ξέρει να φτιάχνει τη διάθεση.
Είναι η ουσία της ημέρας. Γιορτάζουμε την ανανέωση και την ελπίδα.
Ήταν υπέροχη.
Με συγχωρείτε.
Έχετε μήπως δει...
Με συγχωρείτε.
Ντον.
Σ' ευχαριστούμε για τα λόγια σου το πρωί, πάστορα.
Χάρηκα πολύ που σε ξανάδα σε Κυριακάτικη λειτουργία.
Τα βραχιόλια αυτά μας υπενθύμισαν να νιώθουμε ευγνωμοσύνη στην καρδιά μας.
Υπενθύμισες σε πάρα πολύ κόσμο να έρθει κοντά στον Θεό...
...κοντά σε Εκείνον που χαρίζει όλα τα καλά.
- Αυτό είναι υπέροχο δώρο, Ντον. - Ευχαριστώ.
Εγώ σ' ευχαριστώ.
Κοίτα ποια είναι.
Καλό Πάσχα, Ντον.
Περλ.
Έχεις υπέροχο χαμόγελο.
Ο Τζορτζ έλεγε ότι ήταν το πρώτο πράγμα που του τράβηξε την προσοχή.
Σ' ευχαριστώ ξανά...
...που μου έδωσες έναν λόγο να χαμογελώ.
Νόμιζα ότι δεν ήταν δυνατό.
Τα πάντα είναι δυνατά με λίγη ελπίδα.
Σωστά. Έλα δω.
Χάρηκα πολύ που σε είδα, Περλ.
Λόλι! Τι κάνεις εσύ εδώ;
Γλυκό μου κορίτσι!
- Γεια. - Γεια.
Κοίτα...
- Συγγνώμη. Έπρεπε να ήμουν... - Όχι.
Μπεν, δεν έχεις λόγο να ζητάς συγγνώμη. Εγώ είμαι εκείνη που...
Μαμά.
Η Λόλι έχει κάτι για εσένα.
Αλήθεια; Τι;
Τι είναι αυτό;
Τι έχεις κάνει;
Ένα κλειδί;
- Για πού; - Θα σου δείξουμε.
Μπορείς να μου έχεις εμπιστοσύνη;
Εντάξει.
- Τζάστιν, θα της δείξεις τον δρόμο; - Εντάξει.
- Ακολούθησε τη Λόλι. - Εντάξει.
Λίγο πιο πέρα.
- Μην κρυφοκοιτάζεις. - Δεν κρυφοκοιτάζω.
Εντάξει. Σχεδόν φτάσαμε.
Εντάξει. Άνοιξε τα.
Το παγωτατζίδικο.
Δοκίμασε το κλειδί, μαμά.
Λοιπόν...
...αυτός είναι ένας χώρος για να αναπτυχθούν μικρές επιχειρήσεις.
Δεν καταλαβαίνω.
Καλωσόρισες στο "Σχεδιασμένα από την Ντον".
Εγώ θα είμαι ο διευθυντής.
Και η Λόλι θα είναι διευθύντρια μαζί μου.
Θα με πληρώνεις σε πίτσα. Υπέροχο, έτσι;
Είναι δικό μας;
Λοιπόν...
...παραιτήθηκα από τη δουλειά μου.
Προφανώς δε μου ταίριαζε.
Θέλω να βοηθώ τους ανθρώπους να χτίζουν τα όνειρά τους.
Αγόρασα αυτό το μέρος ως εκκολαπτήριο.
Αγόρασες αυτό το μέρος για εμένα;
Μπεν, δεν μπορώ να δεχτώ κάτι τόσο γενναιόδωρο...
Ντον, δεν το αγόρασα για εσένα. Σ' το νοικιάζω.
Με ενέπνευσες να κάνω ένα άλμα.
Θέλω να σ' το ανταποδώσω δημιουργώντας μια ευκαιρία.
Κι αν χρειαστείς βοήθεια στην πορεία...
...ίσως ξέρω κάποιον με γνώσεις οικονομικών...
...που τυχαίνει να σε συμπαθεί πολύ...
...και που θα είναι πολύ πρόθυμος να σε βοηθήσει. Αν συμφωνείς.
Ναι, συμφωνώ και με το παραπάνω.
Εμείς θα είμαστε έξω.
Μπεν, συγγνώμη.
Άφησα το παρελθόν μου να θολώσει το παρόν μου...
...κι εσύ έχεις υπάρξει μόνο καλός μαζί μου.
Αν βοηθάει, σε συγχωρώ.
Αυτό σημαίνει...
...ότι είμαστε συνέταιροι;
Μόνο αν το θέλεις εσύ.
Νομίζω ότι θα τα καταφέρουμε.
Είμαι ευγνώμων για τον Τζάστιν.
Για τη βιτρίνα μου.
Για τη συγχώρεση.
Για τις νέες αρχές.
Ανοίγω εγώ.
Ντον, σου έφερα το καλάθι με τα πλυμένα που ζήτησες.
Ίσως χρειαστώ λίγη βοήθεια.
Έπλυνες τα ρούχα της;
Ο Μπεν λέει καλάθι με άπλυτα...
...εγώ λέω καθυστερημένο πασχαλινό καλάθι. Έλα να το δεις.
Τι σου πήραν;
- Μαμά, είναι σκύλος! - Είναι ο σκύλος σου.
- Χρειάζεται όνομα. - Πώς θα τη βγάλεις, Τζάστιν;
Δεν ξέρω. Δεν το πιστεύω ότι είναι δική μου.
Είναι δική σου.
Μας απέδειξες ότι είσαι ικανός με το παραπάνω να τη φροντίζεις.
Η ονοματοδοσία ενός σκύλου είναι μεγάλη ευθύνη.
Το βρήκα.
Θα τη βγάλω Ελπίδα.
- Γιατί Ελπίδα; - Γιατί...
Ήλπιζα για έναν σκύλο για πολύ καιρό.
Ήλπιζα ότι ο μπαμπάς θα επέστρεφε στη ζωή μου.
Ήλπιζα για πολύ καιρό να είσαι ευτυχισμένη.
Για εμένα ο σκύλος αυτός σημαίνει ελπίδα.
Όλοι χρειαζόμαστε λίγη ελπίδα στη ζωή μας. Τέλειο όνομα.
"Ελπίδα". Της ταιριάζει.
Νέα επιχείρηση.
Νέο κουτάβι.
Νέος σύντροφος.
Πολλά καινούργια πράγματα.
Με κανέναν άλλον δε θα ήθελα να προχωρήσω μπροστά.
Μία ευλογία κάθε φορά.
SUBRIP-ΔΙΟΡΘΩΣΕΙΣ-ΣΥΓΧΡΟΝΙΣΜΟΣ VaVooM
Απόδοση Διαλόγων Πολυάννα Ζωγραφάκη